Գագիկ Ղազինյան

Գագիկ Սերգեյի Ղազինյան (մարտի 6, 1955(1955-03-06), Երևան, Հայկական ԽՍՀ, ԽՍՀՄ), հայ իրավաբան։ Իրավաբանական գիտությունների դոկտոր (2000), պրոֆեսոր (2002)։ ՀՀ ԳԱԱ ակադեմիկոս (2014, թղթակից անդամ՝ 2006)։ ՀՀ վաստակավոր իրավաբան (2003): ՀՀ Արդարադատության խորհրդի անդամ։


== Կրթություն ==
1972-1977 թթ. - սովորել և ավարտել է ԵՊՀ իրավաբանական ֆակուլտետը։
1979-1983 թթ. - սովորել և ավարտել է ԵՊՀ իրավաբանական ֆակուլտետի ասպիրանտուրան։ Իրավաբանական գիտությունների թեկնածու (1983)։ Դոցենտ (1987)։
Իրավաբանական գիտությունների դոկտոր (2000)։ Պրոֆեսոր (2002)։


== Աշխատանքային գործունեությունը ==
1983-1987 թթ. - ԵՊՀ իրավաբանական ֆակուլտետի քրեական դատավարության և կրիմինալիստիկայի ամբիոնի դասախոս։
1983-1987 թթ. - ԵՊՀ իրավաբանական ֆակուլտետի քրեական դատավարության և կրիմինալիստիկայի ամբիոնի դոցենտ։
1989-1991 թթ. - ԵՊՀ իրավաբանական ֆակուլտետի դեկանի տեղակալ։
1991-2000 թթ. - ԵՊՀ իրավաբանական ֆակուլտետի քրեական իրավունքի ամբիոնի վարիչ։
1996 թվականից - ԵՊՀ իրավաբանական ֆակուլտետի դեկան։
1997 թվականից - Հայաստանի Հանրապետության իրավաբանների միության նախագահ։
2002 թվականից - ԵՊՀ իրավաբանական ֆակուլտետի մասնագիտական խորհրդի նախագահ։
2003 թվականից - Իրավաբանների միջազգային միության փոխնախագահ։
2013 թ. սեպտեմբերի 4-ին ՀՀ Նախագահի հրամանագրով նշանակվել է Հայաստանի Հանրապետության Նախագահին առընթեր սահմանադրական բարեփոխումների մասնագիտական հանձնաժողովի անդամ։
2013 թ. սեպտեմբերի 12-ին կողմ՝ 92, դեմ՝ 16 ձայների հարաբերակցությամբ ընդունված Հայաստանի Հանրապետության Ազգային ժողովի որոշմամբ ընտրվել է Հայաստանի Հանրապետության արդարադատության խորհրդի իրավաբան-գիտնական անդամ։


== Պարգևներ և կոչումներ ==
Մխիթար Գոշի մեդալ (1999)։
Հայաստանի Հանրապետության վաստակավոր իրավաբան (2003)։
ՀՀ ԳԱԱ թղթակից-անդամ (2006)։
ՀՀ ԳԱԱ ակադեմիկոս (2014)։


== Երկեր ==
Իրավունք. մարդու իրավունքներ, քաղաքացիական կրթություն, պետություն և իրավունք։ 8-10-րդ դասարաններ։ Մեթոդական ձեռնարկ, Երևան, «Տիգրան Մեծ», 2001 (համահեղինակ)։
Քրեական դատավարության պատմական և արդի հիմնախնդիրները Հայաստանում, Գագիկ Սերգեյի Ղազինյան, Երևանի համալսարանի հրատարակչություն, 2001։
Դատարանը և քաղաքացիական դատավարությունը Արևելյան Հայաստանում XIX-XX դարերում։ (Պատմաիրավական հետազոտություն և օրենսդրության իրավահամեմատական վերլուծություն), Երևան, ԵՊՀ հրատարակչություն, 2001 (համահեղինակ)։
Հայաստանի Հանրապետության դատարանակազմությունը և իրավապահպան մարմինները։ Դասագիրք իրավաբանական բուհերի համար, Երևան, Երևանի պետական համալսարանի հրատարակչություն, 2003։
Իրավաբանի մասնագիտական հմտությունների դասավանդման հիմնահարցեր։ Ուսումնական ձեռնարկ, Երևան, «Ասողիկ», 2003։
Ծանրացնող հանգամանքներում կատարված սպանություններ։ Գիտագործնական մեկնաբանություններ, Երևան, Տոներ, 2003 (համահեղինակ)։
ԵՊՀ իրավաբանական ֆակուլտետի 70-ամյակին նվիրված գիտական աշխատանքների ժողովածու։ Ղազինյան Գագիկ Սերգեյի, Երևանի պետական համալսարան, Երևան, Երևանի համալսարանի հրատարակչություն, 2003։
Հայաստանի Հանրապետության քրեական իրավունք։ Ընդհանուր մաս։ Դասագիրք իրավաբանական բուհերի համար, 2-րդ հրատարակչություն, փոփոխություններ և լրացումներ, Երևան, Եևանի համալսարանի հրատարակչություն, 2006։
Կալանավորման հիմնահարցերը Հայաստանի Հանրապետության քրեական դատավարությունում, Երևան, Երևանի համալսարանի հրատարակչություն, 2006 (համահեղինակ)։
Իրավագիտության արդի հիմնախնդիրները։ Գիտական հոդվածների ժողովածու, Ղազինյան Գագիկ Սերգեյի, Երևան, Եր. համալսարանի հրատարակչություն, 2007։
Տարեգիրք։ Գ, Երևանի պետական համալսարան, Աստվածաբանության ֆակուլտետ, Երևան, ԵՊՀ հրատարակչություն, 2008 (համահեղինակ)։
ԵՊՀ իրավագիտության ֆակուլտետի հիմնադրման 75-ամյակին նվիրված գիտաժողովի նյութերի ժողովածու։ Ղազինյան Գագիկ Սերգեյի, Երևան, Երևանի համալսարանի հրատարակչություն, 2008։
Մինչդատական վարույթի հիմնախնդիրները Հայաստանի Հանրապետության քրեական դատավարությունում։ Գիտագործնական ձեռնարկ, Երևան, ԵՊՀ հրատարակչություն, 2009 (համահեղինակ)։
Իրավաբանական գիր և վերլուծություն։ Ուսումնական ձեռնարկ, 3-րդ հրատարակություն՝ փոփոխություններով ու լրացումներով, Երևան, ԵՊՀ հրատարակչություն, 2010 (համահեղինակ)։
Անձի իրավունքների և օրինական շահերի պաշտպանության ապահովումը Հայաստանի Հանրապետության քրեական դատավարության մինչդատական վարույթում։ Երևան, ԵՊՀ հրատարակչություն, 2011 (համահեղինակ)։
ԵՊՀ իրավագիտության ֆակուլտետի պրոֆեսորադասախոսական կազմի գիտաժողովի նյութերի ժողովածո։ Նվիրված Հայաստանի Հանրապետության անկախության հռչակման 20-ամյակին, Ղազինյան Գագիկ Սերգեյի, Երևանի պետական համալսարան, Երևան, ԵՊՀ հրատարակչություն, 2012։
Իրավագիտության ֆակուլտետը 80 տարեկան է։ Երևանի պետական համալսարան, Երևան, ԵՊՀ հրատարակչություն, 2013 (համահեղինակ)։
Հայոց իրավունքի պատմության հիմնահարցերը։ Հին շրջանից մինչև մեր օրերը, Երևան, ԵՊՀ հրատարակչություն, 2014 (համահեղինակ)։
ԵՊՀ իրավագիտության ֆակուլտետի ասպիրանտների և հայցորդների 2014 թվականի նստաշրջանի նյութերի ժողովածու։ Ղազինյան Գագիկ Սերգեյի, Իրավագիտության ֆակուլտետ ԵՊՀ -- (Երևան, ԵՊՀ իրավագիտության ֆակուլտետի ասպիրանտների և հայցորդների նստաշրջան 2014), Երևան, ԵՊՀ հրատարակչություն, 2015։
ԵՊՀ իրավագիտության ֆակուլտետի պրոֆեսորադասախոսական կազմի գիտաժողովի նյութերի ժողովածու։ Նվիրվում է Հայաստանի Հանրապետության սահմանադրությունը ընդունելու 20-ամյակին։ (8 դեկտեմբերի 2015 թվական), Ղազինյան Գագիկ Սերգեյի, Երևան, ԵՊՀ հրատարակչություն, 2016։
Գիտական աշխատությունների ժողովածու։ Երևան, ԵՊՀ հրատարակչություն, 2016 (համահեղինակ)։


== Ծանոթագրություններ ==